Edward Snowden

Edward Snowden, (riwalnijhåve Douwård Snôden), k' a skepyî li 21 di djun 1983, c' est èn infôrmatikî amerikin k' a cossemé dipus d' 200.000 documints des siervices sicrets amerikins, k' il ovréve por zels on moumint : el CIA.https://lirantoele.walon.org/aurtchives/Rantoele68-waibe.pdf

Il a stî haeyi des Amerikins, mins préjhî di tos les payis k' estént espionés på CIA.

 Politike 
Les politikîs estazunyins ont fé shonnance di rén sawè, mins ont tolminme dmandé escuze. Barack Obama, k' esteut prezidint a l' epoke, a clatchî e 2016 : « Dji pinse k' Edward Snowden a mostré des transixhances ledjitimes. Seulmint, el manire di fé k' il a tchoezî ît foû-rîle, tot rwaitant les procedeures yet les fijhaedjes des siervices di racseignmint estazunyins. Si tertot fijheut come i vout cåze di ces transixhances ci, adon ça sreut foirt målåjhey d' aveur on govienmint k' est orgånizé ubén on sistinme di surté nåcionå. ».https://www.engadget.com/2016-11-21-president-obama-on-snowden-pardon.html?guccounter=1

Donald Trump aveut lonmint rdit les cossemaedjes d' Edward Snowden tins des vôtaedjes di 2016. Poirtant, il a stitchî k' i pôreut bén l' acoirder ene gråce, e 2020.https://www.rts.ch/info/monde/11534868-donald-trump-dit-envisager-de-gracier-le-lanceur-dalerte-edward-snowden.html

 Ratrait 
Cåze di tos les documints k' il a cossemé, Edward Snowden a dvou peter evoye des Uyessês. Plamour k' èç payis la vout l' ataker å tribunå pusk' il a cossemé des documints screts d' l' Estat.https://www.washingtonpost.com/world/national-security/us-charges-snowden-with-espionage/2013/06/21/507497d8-dab1-11e2-a016-92547bf094cc_story.html Mins nerén, cwand il a cossemé tos les documints, Edward Snowden esteut a Honconk. Il a tchoezî d' aler låvå, ca el libe-parole eyet li fwait d' aler conte li pouvwer dmeurnut des droets drola, sapinse a lu.https://www.theguardian.com/world/2013/jun/09/edward-snowden-nsa-whistleblower-surveillance Les Uyessês ont dmandé a Honconk po l' fé rivni po k' i soeye djudjî.

Djusse après awè cossemé ces documints la, Edward Snowden a baguer el Rûsseye. A l' atake, ça dveut esse seulmint po on tins.https://world.time.com/2013/06/23/russian-hospitality-why-snowden-picked-moscow-as-his-transit-point/ Nouv ans pus tård, e 2022, Vladimir Poutene l' a oficirmint ricnoxhou tot-z estant on citweyin rûsse advitam.https://www.aljazeera.com/opinions/2022/12/18/the-trouble-with-edward-snowden

 Bon dvwer 
Julian Assange, l' askepieu di WikiLeaks, rwaite voltî Edward Snowden tot-z estant èn ero.https://www.theguardian.com/media/2013/jun/10/julian-assange-praises-edward-snowden

 Alére 
Désiré Malet, Les grandès orayes d' Obama,  68, ivier 2013-2014

 Referinces eyet sourdants 

Categoreye:Rilomés Estazunyins